અમદાવાદ, તા.૧૯,કેન્‍દ્ર સરકાર દ્વારા નવી શિક્ષણ નિતી તૈયાર કરવાની દિશામાં પ્રયત્‍નો હાથ ધરવામાં આવ્‍યા છે. ત્‍યારે દેશભરમાં અત્‍યારે શિક્ષણ જગત, શિક્ષણવિદોમાં નવી શિક્ષણનિતીને લઈને મનોમંથન ચાલી રહ્યું છે. રાજય સરકાર દ્વારા માધ્‍યમિક, ઉચ્‍ચત્તર માધ્‍યમિક અને ઉચ્‍ચ શિક્ષણ સાથે સંકળાયેલા આચાર્યો, તજજ્ઞો, મહામંડળો વગેરે પાસેથી અભિપ્રાયો મંગાવવામાં આવ્‍યા હતા તે સાથે જ વિદ્યાર્થીઓને આત્‍મવિશ્વાસુ, સ્‍વનિર્ભર બનાવવા શું કરવું જોઈએ એ અંગે વિવિધ સુચનો રાજય શિક્ષણ વિભાગને પ્રાપ્ત થયા છે. જેમાં ખાસ કરીને શાળાઓમાં ઈન્‍સ્‍પેકશન અને શિક્ષકોને સમયાંતરે સોંપવામાં આવતી સરકારી જવાબદારી જેવા મુદ્દે શિક્ષણવિદો, બોર્ડના સભ્‍યો, મહામંડળના પ્રતિનીધીઓની નારાજગી જોવા મળી રહી છે. પ્રાપ્‍ત થતી માહિતી મુજબ નવી શિક્ષણનિતીને મુદ્દે સ્‍થાનિક અને રાજયસ્‍તરે વિવિધ બેઠકો સાથે અભિપ્રાયો મંગાવવાની કામગીરી છેલ્લા એક મહીનાથી ચાલી રહી છે. શિક્ષણનિતીનો સમીક્ષાને મુદ્દે મળેલ વિવિધ બેઠકોમાં અભ્‍યાસક્રમ, પરીક્ષા પદ્ધતી સહિતનાં મુદ્દાઓ કેન્‍દ્રમાં રહ્યા છે. શિક્ષણમંત્રી હાજરીમાં આ બેઠકમાં બોર્ડના સભ્‍યો, ચેરમેનો, સચિવ શૈક્ષણિક મહાસંધના પ્રમુખ-મંત્રી, પ્રાથમિક શૈક્ષણિક સંધના પ્રતિનીધીઓ સહિતના મહાનુભાવોએ હાજરી આપી હતી. બેઠકમાં શિક્ષણ જગતમાં સર્જાયેલા પ્રશ્‍નો અને શિક્ષણનિતીમાં બદલાવની જરૂરીયાત સહીના મુદ્દે રજુઆત થઈ હતી. જેમાં ધોરણ-૯ સુધી વિદ્યાર્થીઓને નાપાસ કરવાની દિશામાં થયેલ હિલચાલને વખોડી કાઢવામાં આવી હતી. જ્‍યારે શાળાઓમાં હાલનાં તબક્કે ઈન્‍સ્‍પેક્‍શનની તાતી જરૂરિયાત હોવાનું પણ ભાર પૂર્વક જણાવાયું હતું. છેલ્લા ૧૦ વર્ષથી શાળાઓમાં ઈન્‍સ્‍પેકશન બંધ થઈ ગયું હતું. જેનાં કારણે શાળાઓની ગતિવિધીઓ જાણી શકાતી નથી. આવી સ્‍થિતિમાં શિક્ષણનું સ્‍તર સુધારવા સરકારી અધિકારીઓ, શિક્ષણવિદો, નિવળત્ત આચાર્યો-શિક્ષકો થકી શાળાઓનું નિયમીત ઈન્‍સ્‍પેકશન થવું જરૂરી હોવાનો મત રજુ કરવામાં આવ્‍યો હતો. વળી શિક્ષકોને સમયાંતરે સોપવામાં આવતી ચૂંટણીલક્ષી સહિતની કામગીરીઓથી શિક્ષણ પર માઠી અસર થતી હોવાની રજુઆત કરાઈ હતી. આ ઉપરાંત હાલનાં તબક્કે શિક્ષણ પ્રણાલીમાં વાલીઓની કોઈ જવાબદારી નથી. આ સ્‍થિતિમાં વાલીઓને શાળાનો રિપોર્ટ આપવાની સાથે બાળક દ્વારા ધરમાં થતી પ્રવળત્તિનો રિપોર્ટ પણ મંગાવવામાં આવે તેવું સુચન બોર્ડના સભ્‍યો દ્વારા કરવામાં આવ્‍યું હતું.